ຜູ້ສະມັກ ປະທານາທິບໍດີ 2 ທ່ານ ຕ່າງກໍອ້າງ ເອົາໄຊຊະນະ ໃນ ຮອນດູຣາສ (ສະ​ໄລ​ດ໌)
ພວກຜູ້ສະມັກ ຮັບເລືອກຕັ້ງ ປະທານາທິບໍດີ 2 ທ່ານ ຕ່າງຄົນຕ່າງອ້າງ ເອົາໄຊຊະນະ ໃນການເລືອກຕັ້ງ ທີ່ ຮອນດູຣາສ.
2 ຄົນ ໃນບັນດາຜູ້ສະມັກເລືອກຕັ້ງ ປະທານາທິບໍດີ 8 ຄົນໃນ Honduras ປະກາດວ່າຕົນໄດ້ຮັບໄຊຊະນະໃນການປ່ອນບັດ ເລືອກຕັ້ງ ໃນວັນອາທິດວານນີ້ ທ່ານນາງ Xiomara Castro de Zelaya ແລະທ່ານ Juan Orlando Hernandez ທັງສອງກ່າວອ້າງວ່າ ຕົນໄດ້ຮັບໄຊ ຊະນະ ກ່ອນມີການປະກາດຜົນຂອງການນັບບັດຄະແນນສຽງ ບັ້ນສຸດທ້າຍໃຫ້ຊາບ ທ່ານນາງ Castro ເປັນພັນລະຍາຂອງອະດີດປະທານາທິບໍດີ Manuel Zelaya ທີ່ຖືກໂຄ່ນລົ້ມອອກຈາກຕຳແໜ່ງໃນປີ2009 ແລະທ່ານ Hernandez ເປັນຜູ້ສະມັກເລືອກຕັ້ງສັງກັດພັກ National Party ທີ່ປົກຄອງປະເທດໃນປັດຈຸບັນ ບັນດາເຈົ້າໜ້າທີ່ກຳກັບການເລືອກຕັ້ງ ກ່າວວ່າ ຜົນການເລືອກຕັ້ງຂັ້ນຕົ້ນ ສະແດງໃຫ້ເຫັນວ່າ ທ່ານ Hernandez ມີສຽງນຳໜ້າຄູ່ແຂ່ງໜ້ອຍນຶ່ງ ຄາດວ່າຈະມີການປະກາດຜົນຂອງການເລື້ອກຕັ້ງຂັ້ນສຸດທ້າຍໃຫ້ຊາບພາຍໃນວັນຈັນມືນີ້ ບັນດານັກສັງເກດການນາໆຊາດທີ່ຕິດຕາມເບິ່ງການເລືອກຕັ້ງ ກ່າວວ່າ ການປ່ອນບັດໄດ້ດຳເນີນໄປໂດຍບໍ່ມີການກະທຳຜິດກົດລະບຽບການເລືອກຕັ້ງໃດໆ ບັນດາເຈົ້າໜ້າທີ່ເລືອກຕັ້ງກ່າວວ່າ ປະຊາຊົນໄດ້ອອກໄປປ່ອນບັດເລືອກຕັ້ງໃນລະດັບສູງ Honduras ເປັນນຶ່ງໃນບັນດາປະເທດທີ່ທຸກຍາກທີ່ສຸດແລະມີຄວາມວຸ້ນວາຍຫຼາຍທີ່ສຸດໃນບັນດາປະເທດໃນຊີກໂລກຕາເວັນຕົກ